id en id id en en en en en ar en id nl id it az id id id id id id id id id id id id nds tr en id en en tl tl en tr id en de ms id id id ms ms id de id tr pl en sl en en en en en en id de en en en ar ast en ms
SENDU MENDENGAR ANAK-ANAK MEMBACA AR-RAHMAN - abdnaddin
Ingin Berkisah Dengan Cara Sendiri
Home Unlabelled SENDU MENDENGAR ANAK-ANAK MEMBACA AR-RAHMAN
✔ abd naddin Diterbitkan 11:13 PTG
SENDU MENDENGAR ANAK-ANAK MEMBACA AR-RAHMAN
KETIKA menulis ini, isteri tercinta dan anak-anak yang dikasihi sedang membaca surah Ar Rahman. Surah “Yang Maha Pemurah” turun di Madinah mengandungi 78 ayat. Kami semua berada di rumah untuk mematuhi Perintah Kawalan Pergerakan akibat COVID-19. Hari ini hari kedua. Setakat 19  Mac, seramai 112 orang disahkan positif COVID-19 di Sabah.
Kementerian Kesihatan Malaysia mengirimkan peringatan mengenai tiga langkah mencegah COVID-19 . Pertama; duduk di rumah, kedua; kerap basuh tangan & jaga kebersihan diri dan ketiga; kekal jarak 1 meter antara individu.
Rutin harian berubah. Selepas solat subuh, biasanya kami mengaji. Kemudian bersarapan. Isteri menggoreng cekodok atau jemput-jemput. Secangkir kopi pahit. Selepas itu menyiram bunga dan tanam-tanaman di belakang rumah. Mengemas buku-buku dan saya sendiri berdiam dalam studio kecil untuk menyiapkan artikel.
Menu tengah hari ini sup jagung dan ayam goreng. Sejak dua hari ini tak sempat membeli ikan atau lauk pauk yang lain kerana kami hanya berkurung di rumah. Dalam kekalutan sambil tergesa menyiapkan artikel, anak-anak membaca surah Ar Rahman.
“Maka nikmat Tuhanmu yang manakah kamu dustakan?” Ayat itu diulangulang sebanyak 31 kali tentu ada sebabnya. Tiba-tiba saya merasa syahdu dan sendu. Banyak sekali nikmat atau kurnia Allah yang kita dustakan.
Padahal Allah mengajarkan Al-Quran, menciptakan manusia mengajarnya pandai berbicara. Dalam surah itu, Allah menciptakan bagaimana Matahari dan bulan beredar mengikut perhitungan dan tumbuhan dan pohonan sujud kepada Tuhan dan langit yang ditinggikan dan ciptaan neraca keseimbangan.
“Dan tegakkanlah keseimbangan itu dengan adil dan janganlah kamu mengurangi keseimbangan itu.Dan bumi telah dibentangkan untuk makhluknya di dalamnya ada buah-buahan dan pohon kurma yang mempunyai kelopak mayang. Biji-bijian yang berkulit dan bunga-bunga yang harum baunya. (ayat 9 hingga 11)
Bayangkan jika tidak ada biji-bijian yang berkulit atau katakanlah tidak ada padi yang mengeluarkan beras. Bayangkan jika tidak ada bunga-bunga yang harum baunya? Betapa Allah menciptakan semuanya dengan keseimbangan dan manusia diperingatkan agar janganlah mengurangi atau merosakkannya.
Semua yang ada di bumi akan binasa. Itu sudah pasti seperti yang dinyatakan Allah dalam ayat ke 26 surah Ar Rahman. Bahawa hanya Allah yang memiliki kebesaran dan kemuliaan akan tetap kekal.
Sungguh. Banyak sekali pengajaran yang kita perolehi. Banyak sekali nikmat Tuhan yang kita ingkari.Banyak sekali yang kita tidak patuhi. Banyak sekali kurnia Allah yang kita remehkan. Padahal Allah mencipta segala sesuatu dengan teliti dan sempurna. Dari serangga yang sekecil-kecilnya kepada yang sebesar-besarnya. Dari embun di hujung daun semua ada maknanya.  Peristiwa seperti COVID-19 ini seperti  isyarat dari Tuhan agar kita segera insaf dan bertaubat. Fabi’ayyi a’la ’i rabbikuma tukazzibaan. Maka nikmat Tuhanmu yang manakah yang kamu dustakan?  Masih terngiang-ngiang la
Artikel Berkaitan Penulis Email
Berlangganan artikel terbaru dari blog ini langsung via email
Langgan: Catat Ulasan (Atom)
Abd. Naddin Hj Shaiddin bertugas sebagai wartawan di Utusan Borneo sejak 1994-2021. Kini menulis di portal Sabah360online.com.Selain itu, beliau juga menulis untuk Pulse Asia Times.
View my complete profile
Apa yang kita harapkan daripada Datuk Seri Ismail Sabri?
“Di sini, bunga keladi di jual dengan harga gila-gila,”, kata prof nik rakib
Terima kasih Telum Media kerana menyenaraikan blog abdnaddin.com dalam PR media Asia
Mengenai Malim Dan Kapal Yang Tidak Dapat Berlabuh
ROTHMAN A BUNTAR , GIGIH PERKENAL BATIK SABAH
SEJENAK MENGENAI 12 UNGKAPAN MELAYU TENTANG BINATANG
kuntuman putih bunga dan tahun 2022 yang lebih menyerlah
Kenali Saya Abd Naddin Haji Shaiddin